**MYRSKYLÄN SEURAKUNTA PÖYTÄKIRJA 1- 2015**

**Kirkkoneuvosto**

**Aika: TO 15.01.2015 klo 17.00**

**Paikka: Seurakuntakoti**

**Jäsenet:** Antola Tuomas kirkkoherra, poissa  
Virén Päivi varapuheenjohtaja

Fabritius Markku

Ikonen Virpi

Petas Ann-Mari

Salminen Timo

Viljaniemi Ari poissa

Muut läsnäoloon oikeutetut:

Sjölund Henrik kirkkovaltuuston puheenjohtaja

Peltomäki Alli kirkkovaltuuston varapuheenjohtaja, poissa

Anttila Anne talouspäällikkö, esittelijä, sihteeri

**KÄSITELTÄVÄT ASIAT § 1 – 13**

1 § KOKOUKSEN AVAUS

2 § LAILLISUUDEN JA PÄÄTÖSVALTAISUUDEN TOTEAMINEN

3 § KAHDEN PÖYTÄKIRJANTARKASTAJAN JA ÄÄNTENLASKIJAN VALINTA

4 § KOKOUKSEN TYÖJÄRJESTYKSEN HYVÄKSYMINEN

5 § VAALILAUTAKUNNAN ASETTAMINEN SUHTEELLISIA VAALEJA VARTEN

VUOSIKSI 2015 - 2018

6 § KIRKKOVALTUUSTON PUHEENJOHTAJAN JA VARAPUHEENJOHTAJAN VAALI   
 VUOSIKSI 2015 – 2016

7 § KIRKKONEUVOSTON VARAPUHEENJOHTAJAN, JÄSENTEN JA HEIDÄN HENKILÖKOHTAISTEN VARAJÄSENTENSÄ VAALI VUOSIKSI 2015 – 2016

8 § UUDET HAUDANHOITOMAKSUT JA ADRESSIEN HINNAT

9 § ELISAN OYJ:N PUHELINTUKIASEMAN VUOKRASOPIMUKSEN UUSINTA

10 § SEURAKUNNAN NIMENKIRJOITUSOIKEUDEN PÄIVITYS

11 § MUUT ESILLE TULEVAT ASIAT

12 § SEURAAVAN KOKOUKSEN AIKA

13 § OIKAISUVAATIMUSOHJE JA KOKOUKSEN PÄÄTÖS

**ESITYSLISTA**

1 § KOKOUKSEN AVAUS

Puheenjohtaja avaa kokouksen.

**PÄÄTÖS:** Varapuheenjohtaja Päivi Virén avasi kokouksen.

2 § LAILLISUUDEN JA PÄÄTÖSVALTAISUUDEN TOTEAMINEN

Kirkkoneuvoston ohjesääntö 5 §: ”Kutsu toimitetaan jäsenille viimeistään viisi päivää ennen kokousta. Kutsuun on liitettävä luettelo käsiteltävistä asioista.”

KL 7:4: ”Seurakunnan toimielin on päätösvaltainen, kun enemmän kuin puolet jäsenistä on saapuvilla”.

**Päätösesitys:** Kokous todetaan lailliseksi ja päätösvaltaiseksi.

**PÄÄTÖS:**Kokous todettiin lailliseksi ja päätösvaltaiseksi.

3 § KAHDEN PÖYTÄKIRJANTARKASTAJAN JA ÄÄNTENLASKIJAN VALINTA

Viimeksi pöytäkirjantarkastajina toimivat Markku Fabritius ja Virpi Ikonen.

**Päätösesitys:** Pöytäkirjantarkastajiksi valitaan aakkosjärjestyksen mukaan seuraavat paikalla olevat kirkkoneuvoston jäsenet.   
**PÄÄTÖS:** Valittiin Ann-Mari Petas ja Timo Salminen.

4 § KOKOUKSEN TYÖJÄRJESTYKSEN HYVÄKSYMINEN

**Päätösesitys:** Esityslista hyväksytään kokouksen työjärjestykseksi.

**PÄÄTÖS:** Esityslista hyväksyttiin kokouksen työjärjestykseksi.

5 § VAALILAUTAKUNNAN ASETTAMINEN SUHTEELLISIA VAALEJA VARTEN

VUOSIKSI 2015 – 2018

KL 7:4 3 mom. ja valtuuston työjärjestyksen 18 §:n mukaan kirkkovaltuusto asettaa ensimmäisessä kokouksessaan keskuudestaan toimikaudekseen suhteellisten vaalien toimittamista varten vaalilautakunnan, johon samalla valitaan kolme varsinaista jäsentä ja kolme varajäsentä.

Vaalilautakunta valitsee keskuudestaan puheenjohtajan ja varapuheenjohtajan.

**Päätösesitys:** Kirkkoneuvosto esittää kirkkovaltuustolle, että se asettaa toimikaudekseen (2015 - 2018) suhteellisen vaalin vaalilautakunnan, johon valtuusto valitsee keskuudestaan

a) kolme vaalilautakunnan jäsentä; ja

b) kolme varajäsentä

**PÄÄTÖS:**

Kirkkoneuvosto esittää kirkkovaltuustolle, että se asettaa toimikaudekseen (2015 - 2018) suhteellisen vaalin vaalilautakunnan, johon valtuusto valitsee keskuudestaan

seuraavat vaalilautakunnan jäsenet ja varajäsenet

a) jäseniksi Keijo Keisalan, Ari Viljaniemen ja Marja Lähdemäen

b) varajäseniksi Jorma Vesasen, Ann-Mari Petaksen ja Eeva Lydeckenin

6 § KIRKKOVALTUUSTON PUHEENJOHTAJAN JA VARAPUHEENJOHTAJAN VAALI   
VUOSIKSI 2015 – 2016  
  
Kirkkovaltuusto valitsee keskuudestaan puheenjohtajan ja varapuheenjohtajan

toimikautensa ensimmäisen ja kolmannen vuoden ensimmäisessä kokouksessa

(Kirkkojärjestys 8 luku 2§).

**Päätösesitys:**Kirkkoneuvosto esittää kirkkovaltuustolle, että se valitsee keskuudestaan toimikaudeksi 2015-2016

a) puheenjohtajan jai

b) varapuheenjohtajan

**PÄÄTÖS:**

Kirkkoneuvosto esittää kirkkovaltuustolle, että se valitsee keskuudestaan toimikaudeksi 2015-2016

a) puheenjohtajaksi Henrik Sjölundin

b) varapuheenjohtajaksi Markku Fabritiuksen.

7 § KIRKKONEUVOSTON VARAPUHEENJOHTAJAN, JÄSENTEN JA HEIDÄN HENKILÖKOHTAISTEN VARAJÄSENTENSÄ VAALI VUOSIKSI 2015 – 2016

Myrskylän seurakunnan kirkkoneuvoston ohjesäännön § 1: ”Kirkkoneuvostoon kuuluvat virkansa puolesta kirkkoherra puheenjohtajana sekä valittuina jäseninä varapuheenjohtaja ja viisi muuta jäsentä. Valituilla jäsenillä on henkilökohtainen varajäsen. Yhden jäsenen tulee olla äidinkieleltään ruotsinkielinen. ”

Varapuheenjohtajan ja muiden jäsenten vaali toimitetaan kirkkovaltuuston

toimikauden ensimmäisenä ja kolmannen vuoden tammikuussa.” (KL 10 luku 2§)

”*Naisten ja miesten edustuksesta toimielimessä*. Kirkollisissa toimielimissä lukuun

ottamatta kirkolliskokousta, hiippakuntavaltuustoa, piispainkokousta, tuomiokapitulia, kirkkovaltuustoa, yhteistä kirkkovaltuustoa ja seurakuntaneuvostoa, tulee olla sekä naisia että miehiä kumpiakin vähintään 40 prosenttia, jollei erityisestä syystä muuta johdu.” (KL 25 10a §)

**Päätösesitys:**

Kirkkoneuvosto esittää kirkkovaltuustolle, että se toimittaa vaalin, jossa se kirkkolain asettamien edellytysten mukaisesti valitsee toimikaudeksi 2015-2016

a) kirkkoneuvoston varapuheenjohtajan

b) viisi kirkkoneuvoston jäsentä; sekä

c) kullekin a-b kohdissa valitulle henkilökohtaisen varajäsenen

**PÄÄTÖS:**

Päivi Virén poistui kokouksesta tämän pykälän ajaksi ja kirkkoneuvosto valitsi puheenjohtajaksi Markku Fabritiuksen.

Kirkkoneuvosto esittää kirkkovaltuustolle, että se toimittaa vaalin, jossa se kirkkolain asettamien edellytysten mukaisesti valitsee toimikaudeksi 2015-2016

a) kirkkoneuvoston varapuheenjohtajaksi Päivi Virénin

b) viisi seuraavaa kirkkoneuvoston jäsentä

Virpi Ikonen

Ari Viljanimen

Carita Löfqvistin

Ann-Mari Petaksen

Timo Salmisen

c) kullekin a-b kohdissa valitulle henkilökohtaisen varajäsenen seuraavasti

Päivi Virenin varajäseneksi Jorma Vesasen

Virpi Ikosen varajäseneksi Alli Peltomäen

Carita Löfqvistin varajäseneksi Maria Hämäläisen

Ann-Mari Petaksen varajäseneksi Sten Lindgrenin

Timo Salmisen varajäseneksi Keijo Keisalan

8 § UUDET HAUDANHOITOMAKSUT JA ADRESSIEN HINNAT

Haudanhoitomaksut ja adressin uudet hinnat esitellään kokouksessa. Uudet hinnat tulevat voimaan 01.02.2015 alkaen.

**Päätösesitys**:

a) Kirkkoneuvosto esittää kirkkovaltuustolle, että se hyväksyy uudet haudanhoitomaksut, jotka tulevat voimaan 01.02.2015 alkaen.  
b) Kirkkoneuvosto hyväksyy seurakunnan adressin hinnaksi 10 €.

**PÄÄTÖS:**

a) Kirkkoneuvosto esittää kirkkovaltuustolle, että se hyväksyy liitteenä olevat uudet haudanhoitomaksut, jotka tulevat voimaan 01.02.2015 alkaen.  
b) Kirkkoneuvosto hyväksyy seurakunnan adressin hinnaksi 10 €.

9 § ELISAN OYJ:N PUHELINTUKIASEMAN VUOKRASOPIMUKSEN UUSINTA

Myrskylän seurakunta on tehnyt vuonna 1994 vuokrasopimuksen Elisan Oyj:n entisen Helsingin Puhelin Oy:n kanssa radiomaston rakentamisesta seurakunnan maa-alueelle. Vuokra-alue on noin 300 m2 Koskenkyläntien varressa ja vuokra-aika on ollut 20 vuotta, joka on nyt päättynyt. Elisa Oyj on ulkoistanut tilahallinnan 01.03.2014 Are Oy:lle. Kirkkoneuvoston tulee esittää vuokrausasia kirkkovaltuuston hyväksyttäväksi, koska vuokra-aika ylittää 10 vuotta. Vuokraus tulee myös esittää Helsingin hiippakunnan tuomiokapitulin alistettavaksi.  
Talouspäällikkö on käynyt neuvotteluja vuokrauksen uusinnasta. Uusi vuokra-aika olisi 20 vuotta eli 01.09.2014 - 31.08.2034 ja vuokra koko vuokra-ajalta 25.000 euroa.

**Päätösesitys**: Kirkkoneuvosto esittää kirkkovaltuustolle, että se hyväksyy

1. Elisan Oyj:n puhelintukiaseman vuokrasopimuksen uusinnan,
2. vuokra-aika olisi 20 vuotta (01.09.2014 - 31.08.2034); ja
3. vuokra koko vuokra-ajalta on 25.000 euroa.  
   **PÄÄTÖS**:

Kirkkoneuvosto päätti esittää kirkkovaltuustolle, että se hyväksyy  
a) Elisan Oyj:n puhelintukiaseman vuokrasopimuksen uusinnan,  
b) vuokra-aika olisi 20 vuotta (01.09.2014 - 31.08.2034); ja   
c ) vuokra koko vuokra-ajalta on 25.000 euroa.

10 § SEURAKUNNAN NIMENKIRJOITUSOIKEUDEN PÄIVITYS

KL 7:7: ”Kirkkoneuvosto tai seurakuntaneuvosto päättää seurakunnan ja yhteinen kirkkoneuvosto seurakuntayhtymän nimenkirjoitus-oikeudesta.”

Myrskylän seurakunnan nimenkirjoitusoikeutta ei ole päivitetty muutamaan vuoteen. Isojen sopimusten kohdalla voidaan erikseen päättää, kuka tai ketkä allekirjoittavat sopimuksen seurakunnan puolesta.

**Päätösesitys:** Kirkkoneuvosto päättää, että Myrskylän seurakunnan nimenkirjoittajina toimivat kirkkoherra Tuomas Antola ja talouspäällikkö Anne Anttila. Postilähetysasioissa voivat allekirjoittaa postilähetykset kaikki seurakunnan vakinaiset työntekijät.

**PÄÄTÖS:** Hyväksyttiin päätösesitys.

11 § MUUT ESILLE TULEVAT ASIAT

12 § SEURAAVAN KOKOUKSEN AIKA

**Päätösesitys:** Seuraava kirkkoneuvoston pidetään 18.03.2015 klo 17.

**PÄÄTÖS:** Päätösesitys hyväksyttiin.

13 § OIKAISUVAATIMUSOHJE JA KOKOUKSEN PÄÄTÖS

**Päätösesitys:** Puheenjohtaja antaa oikaisuvaatimusohjeen ja päättää kokouksen.  
**PÄÄTÖS:** Puheenjohtaja antoi oikaisuvaatimusohjeen ja päätti kokouksen.

KOKOUKSEN PUOLESTA:

Päivi Virén Anne Anttila

Puheenjohtaja Sihteeri

Kirkkoneuvoston tähän tehtävään valitsemina olemme tarkastaneet pöytäkirjan ja todenneet sen kokouksen kulun ja siinä tehtyjen päätösten mukaiseksi.

Myrskylässä . .2015 Myrskylässä . .2015

Ann-Mari Petas Timo Salminen

Pöytäkirjantarkastaja Pöytäkirjantarkastaja

Tämän kokouksen tarkastettu pöytäkirja on ollut julkisesti nähtävänä Myrskylän seurakunnan kirkkoherranvirastossa 2015.

Todistaa Myrskylän kirkkoherranvirastossa 2015.

Tuomas Antola  
kirkkoherra

Myrskylässä 08.01.2015

Tuomas Antola

kirkkoneuvoston puheenjohtaja